**AGENȚIA PENTRU PROTECȚIA MEDIULUI DÂMBOVITA**

Nr. 5796/3224/28.06.2024

**PROIECT DECIZIA ETAPEI DE ÎNCADRARE**

**28.06.2024**

Ca urmare a solicitării de emitere a acordului de mediu adresate de **GEO STING S.R.L.,** cu sediul în mun. Targoviste, str. Petru Cercel, nr.22 A, jud. Dâmboviţa, înregistrată la Agenția pentru Protecția Mediului (APM) Dâmbovița cu nr. 5796 din 16.04.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. **[49/2011](https://idrept.ro/00139597.htm)**, cu modificările şi completările ulterioare,

Agenția pentru Protecția Mediului (APM) Dâmbovița decide, ca urmare a consultărilor desfăşurate în cadrul şedinţei Comisiei de analiză tehnică din data de 13.06.2024 că proiectul ,, **Construire hala productie (hala vopsitorie si sablare, hala confectii metalice), hala servis regim de inaltime parter, spalatorie auto regim de inaltime parter,sala de mese si bucatarie, vestiare, apartamente de serviciu-P+1E si realizare inchideri copertina pentru spatiu depozitare*ˮ,*** propus a fi amplasat în com. Petresti, sat Petresti, jud. Dâmboviţa, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă***

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2 pct. 10, lit.b ,, *Proiecte de dezvoltare urbană*ˮ, respectiv pct. 13, lit.a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

***a)mărimea proiectului***:

Terenul pe care se dorește realizarea investiției „Construire hală producție (hală vopsitorie și sablare, hală confecții metalice) hală service regim de inățtime parter, spălătorie auto regim de inălțime parter, sală de mese și bucătărie, vestiare, apartamente de serviciu – P+1E și realizare inchideri copertină pentru spațiu depozitare” se află in intravilanul comunei Petrești, sat Petrești, conform actelor de proprietate și cadastrale. Terenul înscris in Cartea Funciară nr. 75359 aparține beneficiarului conform Contract de Vânzare-Cumpărare autentificat sub nr. 1631/14.05.2020. Are o suprafață de 45.097,00 mp si are in prezent categoria de folosință curs construcții/arabil conform Extras de Carte Funciara pentru Informare nr. 56464/01.04.2024. In prezent, pe teren se regăsesc construcții (C1 = 8.293,00 mp, C2 = 86,00 mp, C3 = 35,00 mp, C4 = 756,00 mp, C5 = 76,00 mp) si nu este supus interdicției de construire sau demolare.

In vederea extinderii capacitații de producție se dorește construirea a cinci corpuri. C1 va avea destinația de Hala vopsire si sablare. C2 va avea destinația de Hala confecții metalice. C3 va avea destinația de Hala service si mentenanță. C4 va avea destinația de sala de mese si bucătărie. C5 va avea destinația de spațiu pentru vestiare. La nivelul etajului corpurilor C4 si C5 se vor realiza apartamente de serviciu, sală de conferințe și spațiu relaxare.

**Bilant teritorial**

**Suprafață teren = 45.097,00 mp**

**Bilanț teritorial propus:**

S. construită / desfășurată Hala vopsire și sablare (C1) – 2.250,00 mp

S. construită / desfășurată Hala confecții metalice (C2) – 2.250,00 mp

S. construită / desfășurată Hala service (C3) – 750,00 mp

S. construită Sala mese, bucătărie și apartamente de serviciu (C4) – 390,74 mp

S. construită Vestiare și apartamente de serviciu (C5) – 212,26 mp

S. desfășurată Sala de mese, Bucătărie și Apartamente de serviciu (C4) – 781,48 mp

S. desfășurată Vestiare și Apartamente de serviciu (C5) – 424,52 mp

S. construită / desfășurată spălătorie – 171,00 mp

S. construită corpuri existente – 9.365,04 mp

S. desfășurată corpuri existente – 9.604,84 mp

**S. construită total – 15.239,93 mp**

**S. desfășurată total – 16.727,13 mp**

Din punct de vedere funcțional, C1 va avea destinația de Hala vopsire si sablare. C2 va avea destinația de Hala confecții metalice. C3 va avea destinația de Hala service si mentenanță. C4 va avea destinația de sala de mese si bucătărie. C5 va avea destinația de spațiu pentru vestiare. La nivelul etajului corpurilor C4 si C5 se vor realiza apartamente de serviciu, sală de conferințe, zonă de relaxare și spații destinate angajaților și mentenanței corpurilor de clădire.

Clădirile propuse vor avea o suprastructura de tip cadre din beton armat, cu stâlpi și grinzi din beton armat prefabricat si închideri din panouri termoizolante de tip sandwich cu spumă poliuretanică și tablă zincată cutată. Aceste elemente structurale vor fi executate cu beton C20/25 si armate cu otel beton tip BST 500S. Fundațiile vor fi de tip izolat, realizate sub stâlpi, din beton armat prefabricat. Cuzineții si blocurile de fundare vor fi consolidate cu grinzi transversale de fundație. Acoperișul construcțiilor va fi de tip șarpantă realizat din tabla cutata de tip LG153 cu membrană bituminoasă, termoizolație vată minerală și folie PVC. Aceasta va fi montata pe grinzile din beton armat prefabricat cu ajutorul unor pane metalice. Pardoseala va fi realizată din beton rolat. În cadrul corpurilor C4 si C5, zona de parter va avea pardoseala realizată din covor PVC, iar la etaj pardoseala va fi de tip mochetă de interior pentru trafic intens. În grupurile sanitare, pereții vor fi finisați cu plăci ceramice de tip faianță porțelanată, iar pardoseala va fi placată cu gresie antiderapantă de interior.

Accesul în corpuri se va realiza prin cadrul unor uși secționale, precum și a unor uși normale realizate din tâmplărie PVC, atât la nivelul parterului, cât și la etaj în cazul corpurilor C4/C5. Accesul la etaj se va face cu ajutorul unei scări de exterior realizată din elemente de beton prefabricat, amplasată pe latura dreaptă a corpului C4.

Toate corpurile vor avea acces la grupuri sanitare destinate angajaților.

De asemenea se vor realiza termoizolații si la nivelul fundațiilor. Soclul va fi termoizolat cu polistiren extrudat de 10 cm grosime. Acesta se va lipi cu adeziv special, rezistent la umezeala si îngheț.

Acoperișul trebuie sa fie rezistent la coroziune, la acțiunea substanțelor chimice si biologice, la radiații electromagnetice si la condițiile meteorologice. Proprietățile acustice ale acoperișului sunt stabilite prin calcularea absorbției sunetelor propagate prin aer (zgomot aerian), in conformitate cu reglementările aplicabile referitoare la reducerea zgomotului.

Deșeurile menajere rezultate se vor colecta in europubele amplasate pe o platforma betonata, împrejmuita si racordata la apa curenta.

In incinta se vor realiza alei carosabile si pietonale, locuri de parcare si spatii verzi. De asemenea, in cadrul investiției se va realiza si împrejmuirea terenului.

Corpurile C1, C2 și C3 vor avea regim de înălțime PARTER, acestea cuprinzând spații pentru producție și depozitare, precum și anexe destinate angajaților. Corpul C4 va avea regim de înălțime P+1E, unde parterul va cuprinde birouri, sală de mese, bucătărie și spații anexe destinate angajaților (oficiu, grupuri sanitare). Corpul C5 va avea regim de înălțime P+1E, unde parterul va cuprinde camere tehnice, camere destinate mentenanței corpurilor și spații anexe destinate angajaților (vestiare, grupuri sanitare). Etajul ambelor corpuri va cuprinde apartamente de serviciu, sală de conferințe, spații de depozitare și spații anexe destinate angajaților (grupuri sanitare, spațiu de relaxare)

**- alimentarea cu energie electrica –** rețeaua existentă în incintă;

**- alimentarea cu apă** – rețeaua existentă în incintă;

**- evacuarea apelor uzate –** rețeaua existentă în incintă;

**- asigurarea apei tehnologice, dacă este cazul** – nu este cazul;

**- asigurarea agentului termic** – centrală termică proprie cu combustibil gaze naturale / tuburi radiante gaze naturale / pompe de căldură aer-aer.

b) ***cumularea cu alte proiecte*** - proiectul este o extindere a investitiilor S.C. GEO STING S.R.L.;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea în funcțiune a obiectivului vor fi luate măsuri de securitate și pază la incendii;

***2. Localizarea proiectelor***

2.1. utilizarea existentă a terenului: Conform Certificatului de Urbanism nr. 32 din 11.04.2024, terenul este situat în intravilanul comunei Petresti, categoria de folosință arabil;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. **[5/2000](file:///D:\\MIRELA\\saptamanal%202010\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00033752.htm)** privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. **[107/1996](file:///D:\\MIRELA\\saptamanal%202010\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00008742.htm)**, cu modificările şi completările ulterioare, şi Hotărârea Guvernului nr. **[930/2005](file:///D:\\MIRELA\\saptamanal%202010\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00085898.htm)** pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei și ulterior în perioada de funcționare;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

* Proiectul propus nu intră sub incidenţa art. 28 din O.U.G. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările si completările ulterioare, amplasamentul propus nu se află în/sau vecinătatea unei arii naturale protejate sau alte habitate sensibile.
* Proiectul nu intră sub incidența art. 48 și 54 din Legea Apelor nr. 107/1996, cu modificările și completările ulterioare. Conform adresei nr. 1217/SF/27.05.2024, emisa de Administraţia Bazinala de Apă Arges Vedea - SHI Vacaresti, pentru proiectul propus nu este necesară obținerea unui act de reglementare pe linie de gospodărire a apelor.

***Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

1. **În perioada de construire:**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

1. **În perioada de funcționare:**

* indicatorii de calitate ai apelor uzate menajere evacuate în rețeaua de canalizare a localității se vor încadra în limitele impuse de NTPA 002/2002.

**Protecţia aerului**

1. **În perioada de construire:**

* materialele de construcţie se vor depozita în locuri închise şi ferite de acţiunea vântului, pentru evitarea dispersiei particulelor de praf, ciment, var etc.;
* materialele de construcţie pulverulente se vor manipula în aşa fel încât să se reducă la minim nivelul de particule ce pot fi antrenate de curenţii atmosferici;
* emisiile de poluanţi rezultaţi de la vehiculele rutiere trebuie să se încadreze în normele tehnice privind siguranţa circulaţiei rutiere şi protecţiei mediului, verificaţi prin inspecţia tehnică periodică; cantităţile anuale de poluanţi emişi din activitatea de transport se calculează folosind metodologia specifică;
* concentraţiile noxelor emise de la motoarele termice care funcţionează pe motorină nu vor depăşi limitele maxime admise de H.G. 743/2002;
* în perioadele secetoase şi ori de câte ori este nevoie se vor umecta căile de acces pentru evitarea poluării cu praf;

1. **În perioada de funcționare**

* se va asigura funcționarea optimă a tuturor instalațiilor;
* emisiile generate se vor încadra în prevederile Ordinului nr.462/1993;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele SR 10009-2017/C91:2020 – Acustică - limite admisibile ale nivelului de zgomot în mediul ambiant, STAS 6156/1986 - Protecţia împotriva zgomotului in construcţii civile și social - culturale şi OM nr. 119/2014 pentru aprobarea Normelor de igienă şi sănătate publică privind mediul de viaţă al populaţiei, cu modificările și completările ulterioare respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;

**Protecţia solului**

**a)În perioada de construire**

* mijloacele de transport vor fi asigurate astfel încât să nu existe pierderi de material sau deşeuri în timpul transportului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţie mediului;
* se vor amenaja spaţii amenajate corepunzător pentru depozitarea materialelor de construcţie şi pentru depozitarea temporară a deşeurilor generate;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;
* în perioada de funcționare se vor amenaja spații pentru depozitarea deșeurilor rezultate din activitate

Tipurile de deșeuri estimate a fi generate în cadrul lucrărilor de construire :

|  |  |  |  |  |  |
| --- | --- | --- | --- | --- | --- |
| **Tip deseu** | **Cod deseu** | **Sursa de generare** | **Mod de stocare/depozitare** | **Mod propus de eliminare/ valorificare a deseurilor** | **Cantitati estimate** |
| Deseuri metalice | 17 04 05 | Utilizarea elementelor metalice de structura | Platforma betonata | Se valorifica prin agenti economici autorizati | 0.25 t |
| Deseuri de cabluri electrice | 17 04 11 | Construirea retelelor si a racordurilor electrice | Platforma betonata | Se valorifica prin agenti economici autorizati | 0.10 t |
| Deseuri municipale | 20 03 01 | Activitatea personalului angajat | Europubele amplasate pe platforma betonata | Se valorifica prin agenti economici autorizati | 4 mc |

- deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

- deşeurile menajere se vor colecta în europubelă şi se vor preda către firme specializate;

**b) În perioada de funcţionare**

- se vor amenaja spaţii pentru stocarea temporară a deşeurilor generate din activitate;

Cantitati estimative de deseuri rezultate in etapa de exploatare:

|  |  |  |  |  |  |
| --- | --- | --- | --- | --- | --- |
| **Tip deseu** | **Cod deseu** | **Sursa de generare** | **Mod de stocare/ depozitare** | **Mod propus de eliminare/ valorificare a deseurilor** | **Cantitati estimate** |
| Hartie si carton | 20 01 01 | Corpuri propuse | Colectare selectiva la platforme | se vor valorifica prin firme autorizate | 0.1t/luna |
| Sticla | 20 01 02 | Corpuri propuse | Colectare selectiva la platforme | se vor valorifica prin firme autorizate | 0.1t/luna |
| Deseuri biodegradabile de la bucatarii si cantine | 20 01 08 | Corpuri propuse | Colectare selectiva la platforme | se vor valorifica prin firme autorizate | 0.1t/luna |
| Textile | 20 01 11 | Corpuri propuse | Colectare selectiva la platforme | Se valorifica prin agenti economici autorizati | 0.1t / luna |
| Materiale plastice | 20 01 39 | Corpuri propuse | Colectare selectiva la platforme | Se valorifica prin agenti economici autorizati | 0.1t / luna |
| Metale | 20 01 40 | Corpuri propuse | Colectare selectiva la platforme | Se valorifica prin agenti economici autorizati | 0.2t / luna |

- se va asigura preluarea ritmică a deşeurilor rezultate pe amplasament, evitarea depozitării necontrolate a acestora;

- deșeurile generate vor fi eliminate sau valorificate numai prin operatori autorizați pe bază de contract;

- este interzisă abandonarea deşeurilor sau depozitarea în locuri neautorizate; pe durata transportului deşeurile vor fi însoţite de documente din care să rezulte deţinătorul, destinatarul, tipul deşeurilor, locul de încărcare, locul de destinaţie, cantitatea;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, Ordonanței de Urgență nr. 92/2021 privind regimul deşeurilor, aprobată cu modificări și completări prin Legea nr.17/2023;***

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**a)În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

**b) În perioada de funcţionare:**

* se va asigura buna funcţionare a instalaţiilor;

- modul de depozitare al deşeurilor/valorificare şi monitorizarea cantităţilor de deşeuri generate prevederilor legale în vigoare; predarea deşeurilor către operatori autorizaţi în valorificarea/ eliminarea deşeurilor;

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată și evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

Maria Morcoașe

|  |  |
| --- | --- |
| **Șef Serviciu A.A.A.**  Florian Stăncescu | **Intocmit,**  consilier A.A.A  Amalia Didă |
| **Șef Serviciu C.F.M.**  Laura Gabriela Briceag | **Intocmit,**  consilier C.F.M. Raluca Panțuru |